**ЗАКОН**

**О ИЗМЈЕНАМА И ДОПУНАМА ЗАКОНА О ДЈЕЧЈОЈ ЗАШТИТИ**

Члан 1.

У Закону о дјечјој заштити („Службени гласник Републике Српске“, бр. 114/17, 122/18 и 107/19), у члану 6. став 1. брише се.

У ставу 2. ријечи: „други сродници“ замјењују се ријечима: „друга лица“.

Досадашњи ст. 2, 3. и 4. постају ст. 1, 2. и 3.

Члан 2.

У члану 11. у ставу 1. послије ријечи: „Републици“ додају се ријечи: „најмање годину дана прије рођења дјетета“.

У ставу 3. послије ријечи: „Републици“ додају се ријечи: „најмање годину дана прије рођења дјетета“.

Послије става 3. додаје се нови став 4. који гласи:

„(4) Изузетно од ст. 1. и 3. овог члана, право на помоћ за опрему новорођенчета може остварити мајка која има пребивалиште у Републици, ако отац дјетета има пребивалиште у Републици најмање годину дана прије рођења дјетета.“

У досадашњем ставу 5. који постаје став 6. број: „250“ замјењује се бројем: „500“.

Досадашњи став 4. постаје став 5.

Члан 3.

У члану 15. у ставу 2. послије ријечи: „незапослена“ додају се ријечи: „на дан рођења дјетета и до истека рока из става 1. овог члана“.

У ставу 3. послије ријечи: „Републици“ додају се ријечи: „најмање годину дана прије рођења дјетета“, a послије ријечи: „незапослена“ додају се ријечи: „на дан рођења дјетета и до истека рока из става 1. овог члана“.

У ставу 4. послије ријечи: „од” додају се ријечи: „ст. 2. и 3. овог члана“.

Члан 4.

Члан 16. мијења се и гласи:

„(1) Уколико корисник права на матерински додатак напусти дијете или умре у току остваривања права, даља исплата права вршиће се другом родитељу који живи у заједничком домаћинству са дјететом.

(2) Уколико оба родитеља напусте дијете, умру или уколико су спријечени да врше родитељско право у току остваривања права, даља исплата права се обуставља до доношења одлуке надлежног органа о породичном статусу дјетета, а исплата права се наставља од првог дана наредног мјесеца од дана обуставе исплате.

(3) Уколико у току исплате права на матерински додатак која се врши у мјесечним износима дијете умре, преостали износ права се исплаћује за период за који је право признато.

(4) Уколико прије подношења захтјева за остваривање права у року из члана 15. став 1. овог закона живорођено дијете умре или захтјев подноси мајка која је родила мртво дијете, мајци се признаје право на матерински додатак у трајању од најмање 60 дана од дана рођења дјетета.

(5) Изузетно од става 4. овог члана, мајци се признаје право на матерински додатак онолико времена колико је, према оцјени овлашћеног доктора медицине, потребно да се опорави од порођаја и психичког стања изазваног губитком дјетета, а најдуже 12 мјесеци од дана рођења дјетета.“

Члан 5.

У члану 18. у ставу 1. послије ријечи: „мајка за“ додаје се ријеч: „прво“ и запета.

У ставу 3. ријечи: „остварује дијете“ замјењују се ријечима: „припада дјетету“.

Члан 6.

У члану 19. у ставу 2. ријечи: „које доводи до потешкоћа у психомоторном и сензомоторном развоју“ замјењују се ријечима: „до навршених 18 година“.

Члан 7.

У члану 21. у ставу 1. испред ријечи: „Основица” додаје се број један у обостраној загради, а послије става 1. додаје се нови став 2. који гласи:

„(2) Основицу за утврђивање висине права на додатак на дјецу почев од 2023. године утврђује одлуком Влада Републике Српске у проценту од најниже плате.“

Члан 8.

У члану 22. у ставу 1. послије ријечи: „дјецу за“ додаје се ријеч: „прво“ и запета, а број: „9“ замјењује се бројем „18“.

У ставу 2. број: „18“ замјењује се бројем: „26“.

У ставу 3. број: „23“ замјењује се бројем: „32“.

Члан 9.

У члану 23. послије ријечи: „породице“ додају се ријечи: „из члана 6. став 1. овог закона“.

Члан 10.

У члану 24. став 1. мијења се и гласи:

„(1) За остваривање права на додатак на дјецу узимају се укупни приходи породице из члана 6. став 1. овог закона и то:

1) нето плата, пензија у земљи и иностранству и друга лична примања остварена у задњих шест мјесеци који претходе мјесецу у коме је поднесен захтјев,

2) приходи од издавања у закуп непокретне или покретне имовине,

3) приходи од других имовинских права, ако се на те приходе плаћају порези,

4) приходи од издржавања по основу сродства и других правних основа,

5) приходи лица која обављају самосталну дјелатност,

6) други приходи који подлијежу опорезивању према закону којим се уређује област пореза на доходак.”

Члан 11.

У члану 25. у ставу 1. тачка 1) брише се.

У досадашњој тачки 2) која постаје тачка 1) послије ријечи: „од 20% за“ додају се ријечи: „прво и“.

Досадашња тачка 3) постаје тачка 2).

Члан 12.

У члану 28. став 3. мијења се и гласи:

„(3) Доказ о исплаћеној накнади плате и уплаћеним доприносима подноси се првостепеном органу након извршене исплате накнаде плате, а најкасније у року од шест мјесеци од дана престанка коришћења породиљског одсуства.”

Члан 13.

У члану 29. број: „2“ замјењује се бројем: „1“.

Члан 14.

У члану 30. у ставу 1. ријеч: „старатељства“ брише се, а ријечи: „на бригу и његу“ замјењују се ријечима: „на заштиту и васпитање“.

Члан 15.

У члану 31. став 1. мијења се и гласи:

„(1) Рад са половином пуног радног времена може се одобрити једном од запослених родитеља, односно усвојитеља или лица коме је надлежни орган повјерио дијете, а коме је према налазу овлашћеног доктора медицине потребна појачана њега, у складу са законом којим се уређују радни односи.“

Послије става 2. додаје се нови став 3. који гласи:

„(3) Захтјев за рефундацију накнаде плате за вријеме рада са половином пуног радног времена ради појачане његе дјетета до три године живота корисник права на рефундацију подноси у року од годину дана од дана издавања налаза овлашћеног доктора медицине о потреби за појачаном његом.“

Досадашњи став 3. постаје став 4.

Члан 16.

У члану 32. у ставу 1. ријеч: „старатељства“ брише се, а ријечи: „на бригу и његу“ замјењују се ријечима: „на заштиту и васпитање“.

Члан 17.

У члану 33. у ставу 1. ријеч: „старатељства“ брише се, а ријечи: „на његу и бригу“ замјењују се ријечима: „на заштиту и васпитање“.

Послије става 1. додају се нови ст. 2. и 3. који гласе:

„(2) Изузетно од става 1. овог члана, уколико се према налазу овлашћене здравствене установе лијечењем и рехабилитацијом не може постићи опоравак или знатно побољшање стања дјетета, право на рад са половином пуног радног времена може се одобрити у трајању дужем од годину дана.

(3) У случају одобравања права на рад са половином пуног радног времена у трајању дужем од годину дана, корисник права на рад са половином пуног радног времена дужан је да послодавцу сваке године достави доказ да други запослени родитељ није корисник овог права за исто дијете, као и доказ о наступању других околности које утичу на обим права.“

Досадашњи ст. 2. и 3. постају ст. 4. и 5.

Члан 18.

У члану 34. у ставу 1. послије ријечи: „услуга” додају се ријечи: „и подршке”.

У ставу 2. послије ријечи: „услуге” додају се ријечи: „и подршке”.

Члан 19.

У члану 36. у ст. 1. и 3. послије ријечи: „Републици“ додају се ријечи: „најмање годину дана прије рођења дјетета“.

Послије става 3. додаје се нови став 4. који гласи:

„(4) Изузетно од ст. 1. и 3. овог члана, право на пронаталитетну накнаду може остварити мајка која има пребивалиште у Републици ако отац дјетета има пребивалиште у Републици најмање годину дана прије рођења дјетета.“

Досадашњи ст. 4. и 5. постају ст. 5. и 6.

Члан 20.

Члан 36а. мијења се и гласи:

„(1) Право на накнаду родитељу-његоватељу или његоватељу остварује један од родитеља дјетета са сметњама у развоју, најдуже до навршене 30. године живота дјетета, које:

1) има трајно оштећење или обољење због којих је потпуно зависно од помоћи и његе другог лица при задовољавању основних животних потреба, са процентом тјелесног оштећења од 100%,

2) има потребу за посебном његом на основу налаза и мишљења стручне комисије, у складу са овим законом и законом којим се уређује област социјалне заштите,

3) није у могућности да се оспособљава за рад у струци кроз наставак школовања према налазу стручне комисије, у складу са законом којим се уређује област социјалне заштите,

4) не остварује право на смјештај у установу социјалне заштите, здравствену установу или није остварило право на збрињавање у хранитељску породицу, нити остварује право на дневно збрињавање, у складу са законом којим се уређује област социјалне заштите.

(2) Уколико у породици има двоје или више дјеце из става 1. овог члана, право на накнаду родитељу-његоватељу или његоватељу може остварити самохрани родитељ ако је незапослен, односно један од назапослених чланова породице са којим родитељ и дјеца живе у домаћинству у висини накнаде за једно дијете.

(3) Изузетно, уколико је самохрани родитељ запослен а има двоје или више дјеце из става 1. овог члана, право на накнаду родитељу-његоватељу или његоватељу може остварити незапослени члан породице са којим родитељ и дјеца живе у домаћинству у висини накнаде за једно дијете.

(4) Уколико у породици има двоје или више дјеце из става 1. овог члана, право на накнаду родитељу-његоватељу или његоватељу могу остварити оба родитеља ако су незапослена.

(5) Изузетно, уколико у породици има двоје или више дјеце из става 1. овог члана, право на накнаду родитељу-његоватељу или његоватељу може остварити један родитељ за једно дијете уколико је други родитељ запослен.

(6) Уколико је двоје или више дјеце из става 1. овог члана одлуком надлежног органа повјерено једном родитељу, право на накнаду родитељу-његоватељу или његоватељу може остварити и један од незапослених чланова породице са којим дјеца и родитељ живе у домаћинству.

(7) Незапосленом брачном или ванбрачном супружнику родитеља дјетета из става 1. овог члана са којим дијете живи у домаћинству, умјесто родитељу, може се признати право на накнаду родитељу-његоватељу или његоватељу.”

Члан 21.

У члану 36в. у ставу 1. тачка 6) мијења се и гласи:

„6) да други родитељ, односно самохрани родитељ није корисник права из члана 10. став 1. тачка 6) овог закона,“.

Члан 22.

У члану 36г. у ставу 1. број: „25“ замјењује се бројем: „100“.

Члан 23.

У члану 37. ријечи: „под условом да има пребивалиште“ замјењују се ријечима: „према мјесту пребивалишта“, а ријечи: „са сталним или привременим боравком“ замјењују се ријечима: „према мјесту сталног или привременог боравка“.

Члан 24.

Члан 38. мијења се и гласи:

„(1) О захтјеву за остваривање права из члана 10. став 1. т. 1), 2), 3), 7), 8) и 9) овог закона у првом степену одлучује организациона јединица Фонда према пребивалишту, односно сталном или привременом боравку подносиоца захтјева.

(2) О захтјеву за остваривање права из члана 10. став 1. т. 4), 5) и 6) овог закона одлучује надлежна организациона јединица Фонда према сједишту корисника права на рефундацију.“

Члан 25.

Члан 39. мијења се и гласи:

„Ако по окончању поступка корисник коме је признато право промијени пребивалиште, односно сједиште, организациона јединица Фонда је дужна да по сазнању, списе предмета о признатом праву достави надлежној организационој јединици Фонда новог мјеста пребивалишта, односно сједишта корисника.“

Члан 26.

У члану 43. у ставу 2. ријечи: „призната права се продужавају за 12 мјесеци, а“ бришу се.

Члан 27.

У члану 44. у ставу 5. послије ријечи: „права“ додају се ријечи: „и покренути поступак за накнаду штете пред надлежним органом“.

Члан 28.

У члану 51. у ставу 1. послије ријечи: „прве“ додаје се ријеч: „пуне“.

Члан 29.

Члан 53. брише се.

Члан 30.

Члан 56. брише се.

Члан 31.

Послије члана 58а. додаје се нови члан 58б. који гласи:

„Члан 58б.

Рјешења о оствареним правима на додатак на дјецу и права на накнаду родитељу- његоватељу или његоватељу донесена прије ступања на снагу овог закона ускладиће се са одредбама овог закона.”

Члан 32.

У члану 59. став 2. брише се.

Члан 33.

Овај закон се објављује у „Службеном гласнику Републике Српске“, а ступа на снагу 1. јануара 2022. године.

Број: 02/1-021- 1088 /21 ПОТПРЕДСЈЕДНИК

Датум: 15. децембра 2021. године НАРОДНЕ СКУПШТИНЕ

Денис Шулић